Peróns anden embedsperiode fra oktober 1973 til sin død 1. juli 1974 bragte kun en ubetydelig beroligelse af Argentinas politiske og økonomiske forhold. Efter hans død blev hans tredje hustru, [[Isabel Martínez de Perón|Isabel Perón]] (kaldet "Isabelita"), som han havde udnævnt til vicepræsident, indsat som præsident. Den tidligere natklubdanserinde blev dog overvældet af embedet og tjente udelukkende som [[Marionetdukke|marionet]] for højreorienterede peronister som [[José López Rega]],<ref name="Guardian">{{cite web|url=https://www.theguardian.com/argentina/story/0,,1980086,00.html|title=Argentinian death squad leader' arrested in Spain|work=[[The Guardian]]|date=30. december 2006}}</ref> der med [[Alianza Anticomunista Argentina|AAA]] allerede under Perón havde indsat en paramilitær gruppe som torturerede og myrdede modstandere af regimet. Desuden tog de økonomiske problemer til i styrke, og landet blev ramt af en stærk [[inflation]]. Kriminelle grupperinger ([[Guerilla|Guerilleros]]) udnyttede kaosset til at begå bortførelser og andre forbrydelser i egen interesse.{{kilde mangler|dato=Uge 14, 2013}}
Politik